સેનેટર સુસેન કોલિંસના એક સવાલના જવાબમાં હોવાર્ડે આ વાત કહી છે. તેમણે ભારત અને બ્રાઝિલની ચૂંટણીઓમાં મીડિયા દ્વારા હસ્તક્ષેપની સંભાવનાનો ઉલ્લેખ કર્યો. જો કે આ વિશે વધુ જણાવ્યુ નથી. આ પહેલા કોલિંસે હંગેરીની મીડિયામાં આ પ્રકારના હસ્તક્ષેપના કેટલાક ઉદાહરણ આપ્યા. હોવાર્ડે કહ્યુ કે દુનિયામાં સૌથી વધુ પ્રોફેશનલ મીડિયા અમેરિકામાં છે. તેમણે કહ્યુ, ‘હું કહી શકુ કે આપણા લોકતાંત્રિક સહયોગી દેશોમાં વધુ ચિંતાઓ હોઈ શકે છે. મારુ માનવુ છે કે રશિયા આપણને નિશાન બનાવતા આગળ વધીને બ્રાઝિલ, ભારત જેવા અન્ય લોકતંત્રોને નિશાન બનાવી શકે છે જ્યાં આવતા કેટલાક વર્ષોમાં ચૂંટણી થવાની છે.'